Bitcoinen salerosketa - Dirutan
Bitcoinak erosi edo saltzea ez da ohiko eragiketa. Gogoratu, gainera, ez dagoela Bitcoinak arautzen dituen erakunde zehatzik, beraz, beti dago iruzurraren kezka. Denborarekin, ordea, badira erosle eta saltzaileen konfiantza lortu duten Bitcoin trukerako zenbait web gune, eta beraiei esker milioika Bitcoin salerosten da egunero.
Horietan ezagunenetakoa LocalBitcoins da. Web gune honek Bitcoinen salerosketa ahalik eta modu seguruenean gauzatzeko tresnak eskaintzen ditu, eta horiei esker mundu guztiko erabiltzaileak biltzea lortu du. Segurtasun neurrien bidez babestutako online walleta, Bitcoin trukeak benetazkoak direla ziurtatzeko zaintza, erabiltzaileen fidagarritasunari buruzko iritziak, datu iruzurra saihesteko neurriak, eta abar aurki daitezke LocalBitcoins web gunean. Ez du mantentze gasturik, gainera.
Badira baita ere Bitcoinak zenbatean trukatzen ari diren jasotzen dituzten web guneak. Adibidez, Bitcoin Charts web guneak Bitcoinen merkatu nagusienetan egiten ari diren salerosketak jasotzen ditu. Web gune hauei esker Bitcoinaren balioan iruzurrik ez digutela egiten egiazta dezakegu.